Ա. Հ.-Նպատակադրված են վարկաբեկում մտավորականությանը, որովհետեւ նրա մեջ ամենավտանգավոր տարրն են տեսնում. ավելի հեշտ է ասել՝ չկա մտավորականություն: Բայց մտավորականությանը լռեցնելով անդառնալի սխալներ են գործվում: Թվում էր, թե Մեծ եղեռնի 100-ամյա տարելիցը պետք է մեծ խոսակցության, մեծ ձեռքբերումների առիթ դառնար մեր դատը առաջ տանելու հարցում, բայց այդպես չեղավ: Ստացվեց, որ Թուրքիան, ինչպես միշտ, էլի շատ ավելի առաջ անցավ մեզնից իր դիվանագիտության մեջ: